CELEX: 62011CN0558
Language: lt
Date: 2011-11-07 00:00:00
Title: Byla C-558/11: 2011 m. lapkričio 7 d. Augstākās tiesas Senāts (Latvijos Respublika) pateiktas prašymas priimti prejudicinį sprendimą byloje SIA „Kurcums Metal “ prieš Valsts ieņēmumu dienests

14.1.2012   
            
            
               LT
            
            
               Europos Sąjungos oficialusis leidinys
            
            
               C 13/8
            
         2011 m. lapkričio 7 d.Augstākās tiesas Senāts (Latvijos Respublika) pateiktas prašymas priimti prejudicinį sprendimą byloje SIA„Kurcums Metal“prieš Valsts ieņēmumu dienests
   
   (Byla C-558/11)
   2012/C 13/16
   Proceso kalba: latvių
   
      Prašymą priimti prejudicinį sprendimą pateikęs teismas
   
   
      Augstākās tiesas Senāts
   
   
      Šalys pagrindinėje byloje
   
   
      Kasatorė: SIA „Kurcums Metal“
   
      Kita proceso šalis: Valsts ieņēmumu dienests
   
   
      Prejudiciniai klausimai
   
   
               1.
            
            
               Ar tokie iš polipropileno ir plieninės vielos pagaminti trosai, kokie aptariami šioje byloje, a priori priskirtini Kombinuotosios nomenklatūros 5607 49 11 pozicijai, nustatytai 1987 m. liepos 23 d. Tarybos reglamento (EEB) Nr. 2658/87 (1) dėl tarifų ir statistinės nomenklatūros bei dėl Bendrojo muitų tarifo I priede?
            
         
               2.
            
            
               Ar klasifikuojant tokius trosus, kokie aptariami šioje byloje, būtina taikyti Reglamente (EEB) Nr. 2658/87 išdėstytų bendrųjų Kombinuotosios nomenklatūros aiškinimo taisyklių 3 taisyklės b punktą?
            
         
               3.
            
            
               Jei iš polipropileno ir plieninės vielos pagaminti hibridiniai trosai, kurių didžiausias skerspjūvis viršija, kaip ir šioje byloje, 3 mm, vis dėlto turi būti priskirti Reglamento (EEB) Nr. 2658/87 I priede įtvirtinai Kombinuotosios nomenklatūros 7312 10 98 subpozicijai, ar tokiems trosams taip pat taikomas 2001 m. rugpjūčio 2 d. Tarybos reglamento (EB) Nr. 1601/2001 (2), nustatančio galutinius antidempingo muitus Čekijos, Rusijos, Tailando ir Turkijos kilmės tam tikrų geležinių ir plieninių lynų bei kabelių importui ir galutinai surenkančio nustatytus laikinuosius antidempingo muitus, 1 straipsnis?
            
         
               4.
            
            
               Ar U formos sąvaržos, kurių galai yra apvalūs ir sujungti kaiščiu, priskirtinos Reglamento Nr. 2658/87 I priede išdėstytos Kombinuotosios nomenklatūros 7312 00 90 subpozicijai?
            
         
      (1)  OL L 256, p. 1; 2004 m. specialusis leidimas lietuvių k., 2 sk., 2 t., p. 382.
   
      (2)  OL L 211, p. 1; 2004 m. specialusis leidimas lietuvių k., 11 sk., 38 t., p. 62.